text: Ledighed blandt unge med Asperger? 0!
  15 februar 2013 kl. 13.03
  Campus Vejle har lige uddannet et hold, hvor eleverne har Asperger. Trods ungdomsarbejdsløshed er alle kommet i arbejde.
  På Campus Vejle kan man blive uddannet, selvom man har Asperger-syndrom.
  Mennesker med Aspergers har bl.a. ofte manglende evner og forståelser for det dagligdags sociale samspil mellem mennesker.
  Men de kan blive AspIT-elever på Campus Vejle. Og her er ledigheden 0 på et netop færdig-uddannnethold. Og det er der flere grunde til.
  - AspIT er en beskæftigelsesorienteret uddannelse. Det betyder, at vi i enhver sammenhæng fokuserer på at få de elever, vi optager, i arbejde. Elevernes praktikperiode gennemføres, når arbejdsgiveren har tid, og ikke når det står på et skema hos os. Og praktikkens længde aftales mellem virksomheden og eleven. Hvis begge parter er tilfredse, kan der være tale om halvandets års praktik, fortæller uddannelseschef Ole Bay Jensen fra AspIT.
  